4. การประกอบธุรกิจของแต่ละสายผลิตภัณฑ์

บริษัทฯ ประกอบธุรกิจหลัก 3 ประเภท คือ ธุรกิจการลงทุนในหุ้นบริษัทต่าง ๆ ธุรกิจการให้เช่า

และบริการ และธุรกิจสวนอุตสาหกรรม รายละเอียดของแต่ละประเภทธุรกิจ เป็นดังนี้.-

4.1 ธุรกิจการลงทุนในหุ้นบริษัทต่าง ๆ

4.1.1 ลักษณะผลิตภัณฑ์และบริการ

  บริษัทฯ ลงทุนในหุ้นบริษัทต่าง ๆ โดยมีวัตถุประสงค์เพื่อสร้างมูลค่าเพิ่มให้แก่บริษัทฯ ใน

ระยะยาว และเป็นธุรกิจที่เสริมกับธุรกิจที่บริษัทในกลุ่มดำเนินการอยู่เพื่อเพิ่มศักยภาพในการแข่งขัน
โดย

บริษัทฯ จะได้รับผลตอบแทนในรูปของเงินปันผล ในปี 2552 บริษัทฯ ได้มีการลงทุนเพิ่ม 8 บริษัท

เป็นเงิน 22,548,446.- บาท และมีการยกเลิกการลงทุนเนื่องจากการเลิกกิจการ
และจำหน่ายออก

จำนวน 5 บริษัท

ณ วันที่ 31 ธันวาคม 2552 จำนวนบริษัทที่บริษัทฯ ได้ลงทุนในหุ้นบริษัทต่าง ๆ มีจำนวน

ทั้งสิ้น 155 บริษัท ประกอบด้วย 3 สายธุรกิจหลัก

1. สายธุรกิจการผลิต

2.  สายธุรกิจจัดจำหน่าย

3.  สายธุรกิจบริการและอื่น ๆ

สายธุรกิจการผลิต บริษัทฯ ร่วมลงทุนกับผู้ประกอบการทั้งในประเทศและต่างประเทศ โดยลงทุน

ในบริษัทผู้ผลิตวัตถุดิบ ผู้ผลิตสินค้าสำเร็จรูปทั้งอุปโภคและบริโภค ภายใต้เครื่องหมายการค้าของ

บริษัทฯ และบริษัทในกลุ่ม และเครื่องหมายการค้าที่บริษัทฯ และบริษัทในกลุ่มได้รับลิขสิทธิ์จากต่าง

ประเทศ เช่น

-   บริษัท ไลอ้อน(ประเทศไทย) จำกัด ผู้ผลิตสินค้าอุปโภค ภายใต้เครื่องหมายการค้า เช่น

เปา โคโดโม โชกุบุสซึโมโนกาตาริ ซิสเท็มมา และคิเรอิคิเรอิ เป็นต้น

-   บริษัท ธนูลักษณ์ จำกัด (มหาชน) ผู้ผลิตเสื้อผ้าสำเร็จรูป และเครื่องหนัง ภายใต้

เครื่องหมายการค้า เช่น Arrow, Guy Laroche, DAKS เป็นต้น

-   บริษัท ไทยวาโก้ จำกัด (มหาชน) ผู้ผลิตชุดชั้นในสตรี และเสื้อผ้าสำเร็จรูป ภายใต้

เครื่องหมายการค้า เช่น Wacoal, Elle, Enfant และ BSC เป็นต้น

-   บริษัท ไทยเพรซิเดนท์ฟูดส์ จำกัด (มหาชน) ผู้ผลิตบะหมี่กึ่งสำเร็จรูป ภายใต้

เครื่องหมายการค้า เช่น มาม่า เป็นต้น

-   บริษัท เอสแอนด์เจ อินเตอร์เนชั่นแนล เอนเตอร์ไพรส์ จำกัด (มหาชน) ผู้ผลิต

เครื่องสำอาง เช่น BSC เป็นต้น

สายธุรกิจจัดจำหน่าย บริษัทฯ ลงทุนในบริษัทที่ประกอบธุรกิจจัดจำหน่ายสินค้าอุปโภคบริโภค

และบริษัทขายตรง ซึ่งส่วนใหญ่เป็นการร่วมลงทุนของบริษัทในกลุ่ม และสินค้าที่จัดจำหน่ายส่วนใหญ่

เป็นสินค้าที่ผลิตโดยบริษัทผลิตในกลุ่มเช่นกัน เช่น

-   บริษัท สหพัฒนพิบูล จำกัด (มหาชน) จำหน่ายสินค้าอุปโภคบริโภค เช่น ผงซักฟอก

เปา บะหมี่กึ่งสำเร็จรูปมาม่า ผลิตภัณฑ์ซิสเท็มมา สบู่เหลวโชกุบุสซึโมโนกาตาริ
น้ำยาล้างจานไลปอน

เอฟ ผลิตภัณฑ์โคโดโม คิเรอิคิเรอิ และ i-Healti Q10 เป็นต้น

-   บริษัท ไอ.ซี.ซี. อินเตอร์เนชั่นแนล จำกัด (มหาชน) จำหน่ายสินค้าประเภทต่าง ๆ

เช่น เสื้อผ้าสำเร็จรูป Arrow, Lacoste, Guy Laroche, Elle, DAKS ชุดชั้นใน Wacoal
เสื้อผ้าเด็ก Enfant, Absorba รองเท้า Regal, Naturalizer ชุดกีฬา Mizuno, Speedo
ผลิตภัณฑ์ภายใต้เครื่องหมาย

การค้า BSC เป็นต้น

-   บริษัท เบทเตอร์เวย์ (ประเทศไทย) จำกัด ขายตรงเครื่องสำอางภายใต้เครื่องหมาย

การค้า Mistine

  สายธุรกิจบริการและอื่น ๆ บริษัทฯ ลงทุนในธุรกิจอื่น ๆ ที่มีศักยภาพ ให้ผลตอบแทนที่น่าพอใจ

ในระยะยาวและประกอบธุรกิจที่สนับสนุนบริษัทอื่นในกลุ่ม บริษัทในสายนี้อยู่ในสายงานบริการการ

ลงทุนและพัฒนาที่ดิน เช่น

-   บริษัท สหโคเจน (ชลบุรี) จำกัด (มหาชน) ผลิตและจัดจำหน่ายไฟฟ้าและไอน้ำ

-   บริษัท ฟาร์อีสท์ ดีดีบี จำกัด (มหาชน) รับจ้างผลิตงานโฆษณา และเป็นนายหน้าขาย

บริการด้านโฆษณา

-   บริษัท อีสเทิร์นไทยคอนซัลติ้ง 1992 จำกัด ประกอบธุรกิจเกี่ยวกับสิ่งแวดล้อม ตรวจ

วิเคราะห์คุณภาพน้ำและอากาศ ควบคุมระบบบำบัดน้ำเสียและผลิตน้ำประปา

4.1.2 การตลาด และภาวะการแข่งขัน

การตลาด บริษัทฯ ประกอบธุรกิจลงทุนในหุ้นบริษัทต่าง ๆ โดยในปีที่ผ่านมาจากภาวะ

เศรษฐกิจและการเมืองที่เกิดขึ้น ทำให้ลูกค้าเปลี่ยนพฤติกรรมในการซื้อ
และพิถีพิถันในการเลือกซื้อให้

เกิดความคุ้มค่ามากขึ้น โดยบริษัทต่าง ๆ ที่อยู่ในสายธุรกิจการผลิตต้องปรับตัวในการสร้างนวัตกรรม
เพื่อ

เพิ่มมูลค่าให้แก่สินค้า และสร้างการสื่อสารถึงผู้บริโภคอย่างต่อเนื่อง
ในขณะเดียวกันกิจกรรมการตลาด

ช่วยเหลือสังคมและการตระหนักถึงปัญหาสิ่งแวดล้อมยังเป็นสิ่งที่ผู้บริโภคให้ความสำคัญ และเป็นปัจจัย

หนึ่งในการตัดสินใจซื้อ ดังนั้น บริษัทในสายธุรกิจการผลิตจึงริเริ่มจัดหาวัตถุดิบ
และการผลิตที่เป็นมิตร

กับสิ่งแวดล้อม เพื่อเพิ่มคุณภาพของสินค้าให้สนองความต้องการของผู้บริโภคยุคใหม่ นอกจากนี้ ผู้ผลิต

ต้องมุ่งพัฒนาประสิทธิภาพการผลิตที่ทำให้เกิดการบริหารต้นทุนให้ลดลง
และต้องมีความคล่องตัวในการ

จัดการเพื่อสร้างความสามารถในการแข่งขัน จึงจะสามารถรักษาและเพิ่มส่วนแบ่งการตลาดได้

นอกจากด้านการผลิตแล้ว ช่องทางการจัดจำหน่ายก็เป็นอีกกลยุทธ์หนึ่งที่สำคัญ สินค้าของ

บริษัทในกลุ่มส่วนใหญ่จะจัดจำหน่ายผ่านบริษัทผู้จัดจำหน่ายในกลุ่ม เช่น บริษัท สหพัฒนพิบูล จำกัด

(มหาชน) บริษัท ไอ.ซี.ซี. อินเตอร์เนชั่นแนล จำกัด (มหาชน) ซึ่งยังต้องอาศัยตัวกลาง เช่น
ห้างสรรพ

สินค้า และ ดิสเคาน์สโตร์ ซึ่งมีอำนาจในการต่อรองสูง ดังนั้น
เพื่อให้มีพื้นที่ขายจึงต้องมีความแข็งแกร่ง

ด้วยการพัฒนานวัตกรรมใหม่ ๆ ทั้งด้านผลิตภัณฑ์ และกิจกรรมทางการตลาดอย่างต่อเนื่อง
รวมทั้งการ

ดำเนินธุรกิจในปัจจุบันต้องมีความรับผิดชอบต่อสังคม และกลายเป็นกลยุทธ์ทางการตลาดที่สำคัญใน

การสร้างภาพลักษณ์ที่ดีให้กับผลิตภัณฑ์และองค์กร ส่วนช่องทางการขายตรงมี บริษัท เบทเตอร์เวย์

(ประเทศไทย) จำกัด เป็นผู้ดำเนินการ ซึ่งมีการปรับกลยุทธ์ทางด้านการขายตรงอยู่ตลอดเวลา
ทำให้

Mistine เป็นที่รู้จักโดยทั่วไป
และสำหรับผู้บริโภคในยุคดิจิทัลบริษัทในกลุ่มได้ทำการตลาดผ่านทีวีดาว

เทียม Super Channel (S Channel) เพื่อให้ตรงใจกับความต้องการสิ่งใหม่ ๆ ของผู้บริโภค

จากจุดเด่นของบริษัทในกลุ่มที่มีการบริหารงานอย่างอิสระ มีการแข่งขันกัน ทำให้แต่ละ

บริษัทมีการพัฒนาและคิดค้นนวัตกรรมใหม่ ๆ ในการผลิต เพื่อเป็นการสร้างมูลค่าให้แก่สินค้า
และเป็น

การเพิ่มช่องทางการจำหน่ายสามารถตอบสนองความต้องการของผู้บริโภคได้เพิ่มขึ้น
แต่เมื่อใดที่ต้องการ

ความร่วมมือจะเกิดความร่วมมือกัน เพื่อแสดงศักยภาพของบริษัทในกลุ่ม เช่น งาน Saha Group
Export

& Trade Exhibition โดยในปี 2552 ซึ่งเป็นครั้งที่ 13 ได้เปลี่ยนชื่อเป็น 13^(th) Saha
Group Fair เพราะ

ไม่ได้เน้นเฉพาะเรื่องการส่งออกเท่านั้นแต่เน้นเรื่องการขายด้วย
ซึ่งแต่ละบริษัทจะนำสินค้าและผลิตภัณฑ์

ใหม่ ๆ มาร่วมแสดงในงาน เพื่อเป็นการเชิญชวนลูกค้าทั้งรายเก่าและรายใหม่ ๆ ให้เข้าร่วมงาน
เป็นการ

พบปะแลกเปลี่ยนความรู้ ความต้องการซึ่งกันและกันและสามารถทำการค้าระหว่างกัน
ซึ่งเป็นช่องทาง

ในการร่วมทุนและขยายตลาดทั้งภายในและภายนอกประเทศอีกด้วย
และยังทำให้บริษัทในกลุ่มสามารถ

ปรับตัวได้คล่องตัวขึ้นตามภาวะเศรษฐกิจที่มีการเปลี่ยนแปลงและผันผวนอยู่ตลอดเวลา
เป็นการกระตุ้น

ให้บริษัทในกลุ่มมุ่งมั่นพัฒนานวัตกรรมใหม่ ๆ ทั้งด้านผลิตภัณฑ์และกิจกรรมทางการตลาดอย่างต่อเนื่อง

โดยมุ่งเน้นการบริการและการสร้างมูลค่าเพิ่มให้กับลูกค้า นอกจากนี้
บริษัทในกลุ่มยังได้จัดทำสัญลักษณ์

Saha Group Thailand Best ให้ปรากฏอยู่บนภาชนะหีบห่อสินค้าหรือป้ายราคา
เพื่อให้ผู้บริโภคได้รับ

ทราบว่ากำลังใช้สินค้าที่ผลิตในประเทศไทยโดยคนไทย
ตลอดจนในงานยังมีการจำหน่ายสินค้าในราคา

ประหยัดเพื่อขอบคุณและช่วยเหลือประชาชนทั่วไปที่ต้องเผชิญกับวิกฤตเศรษฐกิจที่เกิดขึ้นทั่วโลก

ภาวะการแข่งขัน สินค้าที่บริษัทในกลุ่มผลิตและจำหน่าย ส่วนใหญ่จะเป็นสินค้าประเภทอุปโภค

บริโภค ซึ่งล้วนแต่เป็นผลิตภัณฑ์ที่มีความจำเป็นต่อการดำเนินชีวิตประจำวัน เช่น เสื้อผ้าบุรุษ สตรี
และ

เด็ก ชุดชั้นใน เครื่องสำอาง บะหมี่กึ่งสำเร็จรูป ผงซักฟอก เครื่องหนัง และอาหาร เป็นต้น
การเปิด

การค้าเสรีมีผลให้ผู้บริโภคมีทางเลือกมากขึ้น ผู้ประกอบการในประเทศต้องประสบกับการแข่งขันกับ

สินค้านำเข้า ผลิตภัณฑ์ของบริษัทในกลุ่มจึงมีการพัฒนาและคิดค้นนวัตกรรมใหม่ ๆ เข้าสู่ตลาดอย่าง

สม่ำเสมอ เป็นที่รู้จักและยอมรับในด้านชื่อเสียงและคุณภาพ และสามารถสนองตอบผู้บริโภคทุกความ

ต้องการ แต่เมื่อมีการพัฒนาและคิดค้นนวัตกรรมใหม่ ๆ
ทำให้เกิดความต้องการโรงงานที่สามารถรองรับ

การผลิตได้

ปี 2552 เศรษฐกิจไทยต้องเผชิญกับสาเหตุหลัก 2 ประการ คือ ภาวะเศรษฐกิจโลกที่

ถดถอยอย่างรุนแรงจากวิกฤตทางการเงินในสหรัฐฯ และปัญหาทางการเมืองภายในประเทศ
ทำให้ผู้ลงทุน

ขาดความเชื่อมั่น ประกอบกับการระมัดระวังตัวในการปล่อยกู้ของธนาคาร
ทำให้การลงทุนภาคเอกชน

ชะลอตัว อย่างไรก็ตามการลงทุนของบริษัทฯ จะลงทุนในหุ้นบริษัทต่าง ๆ เพื่อสร้างมูลค่าเพิ่มให้แก่

บริษัทฯ ในระยะยาว และเป็นธุรกิจที่เสริมกับธุรกิจที่บริษัทในกลุ่มดำเนินการอยู่ รวมทั้งการเป็น
Supply

chain เพื่อให้ได้วัตถุดิบที่ดี ราคาที่เหมาะสม เพื่อเพิ่มความสามารถในการแข่งขันของบริษัทในกลุ่ม
โดย

ในปี 2551 บริษัทฯ ได้ร่วมกับบริษัทในกลุ่มซื้อหุ้นบริษัท เอราวัณสิ่งทอ จำกัด ซึ่งเป็นโรงงานปั่นด้าย

และทอผ้าจากผู้ประกอบการญี่ปุ่น ที่ต้องการขายธุรกิจดังกล่าว
เพื่อใช้เป็นฐานในการผลิตวัตถุดิบหลักที่

สำคัญให้แก่บริษัทในกลุ่มที่ประกอบอุตสาหกรรมสิ่งทอ เปรียบเสมือนเป็น Supply chain
ที่สำคัญของ

กลุ่ม และทำให้ธุรกิจสิ่งทอของบริษัทในกลุ่มครบวงจร ส่วนในปี 2552 การลงทุนในหุ้นบริษัทต่าง ๆ

ส่วนใหญ่เป็นการลงทุนในหุ้นเพิ่มทุนของบริษัทที่บริษัทฯ ได้ร่วมลงทุนอยู่แล้วเพื่อขยายและเพิ่มประสิทธิ

ภาพในการผลิต ซึ่งรวมถึงการเพิ่มทุนในบริษัท เอราวัณสิ่งทอ จำกัด ด้วย

บริษัทในกลุ่มได้มีการปรับกลยุทธ์ให้ทันกับเหตุการณ์อย่างต่อเนื่อง ส่งผลให้การดำเนินงาน

ของกลุ่มในภาพรวม ยังคงมีกำไรที่ดีกว่าปีก่อน และมีการจ่ายเงินปันผลในอัตราสูงขึ้น
ดังจะเห็นได้จาก

เงินปันผลรับของบริษัทฯ ในปี 2552 จำนวน 299 ล้านบาท เมื่อเปรียบเทียบกับจำนวน 244
ล้านบาท ในปี

2551 เพิ่มขึ้นจำนวน 55 ล้านบาท คิดเป็นร้อยละ 23

3.  การจัดหาผลิตภัณฑ์และบริการ

  สำหรับธุรกิจการลงทุนในหุ้นบริษัทต่าง ๆ บริษัทฯ จะลงทุนในธุรกิจที่ต่อเนื่องหรือเสริมกับ

ธุรกิจเดิม รวมทั้งลงทุนในธุรกิจใหม่ที่คาดว่าจะให้ผลตอบแทนที่คุ้มค่าต่อการลงทุน มีการสรรหาผู้ร่วม

ลงทุนที่มีศักยภาพ มีเทคโนโลยีใหม่ ๆ และมีประสิทธิภาพในการดำเนินงาน
โดยได้รับการแนะนำและ

ชักชวนจากผู้ร่วมลงทุนเดิม หรือสถาบันการเงินต่าง ๆ หรือผู้ที่ต้องการเข้ามาอยู่ในสวนอุตสาหกรรม

เครือสหพัฒนของบริษัทฯ บริษัทฯ จะเข้าไปให้ความช่วยเหลือและให้คำแนะนำในด้านการจัดตั้ง การ

จัดหาสถานที่ การขออนุญาตต่าง ๆ จากทางราชการ
เพื่อให้การดำเนินการบรรลุตามเป้าหมายที่กำหนดไว้

โดยในด้านสถานที่บริษัทฯ มีที่ดิน และอาคารในสวนอุตสาหกรรมเครือสหพัฒน์ถึง 3 แห่ง
ที่พร้อมให้เช่า

หรือขาย เพื่อใช้ประกอบกิจการอยู่แล้ว
ทำให้สามารถที่จะดำเนินการผลิตสินค้าและสามารถสร้างผลกำไร

ได้ในเวลาที่รวดเร็ว

4.1.4 งานที่ยังไม่ได้ส่งมอบ - ไม่มี-

4.2 ธุรกิจการให้เช่าและบริการ

4.2.1 ลักษณะผลิตภัณฑ์และบริการ

ธุรกิจการให้เช่า และบริการ เป็นธุรกิจที่บริษัทฯ เป็นผู้ดำเนินการเอง โดยมีวัตถุประสงค์

เพื่อรองรับการขยายตัว และเพิ่มศักยภาพในด้านการแข่งขันให้กับบิรษัทในกลุ่ม สามารถแบ่งได้เป็น
4

ประเภท ดังนี้

(1) การให้เช่าและบริการในสวนอุตสาหกรรม

  ภายในสวนอุตสาหกรรมเครือสหพัฒน์ที่เปิดดำเนินการแล้ว บริษัทฯ มีการให้เช่า ที่ดิน

อาคาร ให้บริการระบบสาธารณูปโภคพื้นฐาน สิ่งอำนวยความสะดวกและบำรุงรักษา เช่น บริการ

บำบัดน้ำเสีย บริการห้องพยาบาล เป็นต้น นอกจากนี้ ในปี 2552 บริษัทฯ
ยังได้ขยายธุรกิจการให้เช่า

และบริการไปที่ตำบลแม่กาษา อำเภอแม่สอด จังหวัดตาก โดยได้รับค่าตอบแทนในรูปค่าเช่ารับ และ

ค่าบริการสาธารณูปโภครับนั้น ๆ ตลอดจนได้รับใบอนุญาตจำหน่ายไฟฟ้า และใบอนุญาตระบบจำหน่าย

ไฟฟ้า ภายในสวนอุตสาหกรรมเครือสหพัฒน์ ศรีราชา เพื่อจำหน่ายให้แก่บริษัทลูกค้าที่อยู่ในสวน

อุตสาหกรรมเครือสหพัฒน์ ในปี 2552 มีผู้เช่าจำนวน 53 ราย และผู้ใช้บริการไฟฟ้าจำนวน 59
ราย และ

ไอน้ำ จำนวน 19 ราย

(2) การให้คำปรึกษาและบริการ

  บริษัทฯ ให้คำปรึกษา แนะนำ วางแผนด้านธุรกิจ การจัดการและการดำเนินโครงการ

ใหม่ ๆ แก่บริษัทต่าง ๆ ในกลุ่ม โดยบริษัทฯ จะได้รับค่าตอบแทนในรูปของค่าที่ปรึกษาธุรกิจรับ และ

ค่าบริการรับ ในปี 2552 มีผู้ใช้บริการจำนวน 24 ราย

  (3) บริการด้านเครื่องหมายการค้า

  บริษัทฯ ให้บริการด้านเครื่องหมายการค้าแก่บริษัทในกลุ่มเท่านั้น โดยเครื่องหมายการค้า

แบ่งเป็น 2 ประเภท คือ

เครื่องหมายการค้าต่างประเทศ บริษัทฯ เป็นผู้ได้รับสิทธิเครื่องหมายการค้าของผลิตภัณฑ์

ที่มีชื่อเสียงในต่างประเทศ และได้ทำสัญญายินยอมให้บริษัทในกลุ่มใช้เครื่องหมายการค้าดังกล่าว
เพื่อ

ทำการผลิตและจำหน่ายสินค้าภายใต้เครื่องหมายการค้านั้น ๆ เช่น Guy Laroche , Elle ,
Absorba โดย

บริษัทฯ จะได้รับค่าตอบแทนในรูปของค่าลิขสิทธิ์รับ ในปี 2552 มีผู้ใช้บริการจำนวน 14 ราย

เครื่องหมายการค้าในประเทศ บริษัทฯ เป็นเจ้าของและจดทะเบียนเครื่องหมายการค้า

ต่อกรมทรัพย์สินทางปัญญา กระทรวงพาณิชย์ ตามประเภทของผลิตภัณฑ์ และได้ทำสัญญายินยอมให้

บริษัทในกลุ่มใช้เครื่องหมายการค้าดังกล่าว
เพื่อทำการผลิตและจำหน่ายสินค้าภายใต้เครื่องหมายการค้า

นั้น ๆ เช่น กุลสตรี, Rain Flower, Homecare และ Flore เป็นต้น
โดยได้รับค่าตอบแทนในรูปค่าเช่ารับ

ในปี 2552 มีผู้ใช้บริการจำนวน 5 ราย

(4) บริการด้านธุรกิจสนามกอล์ฟ

  บริษัทฯ ให้บริการสนามกอล์ฟมาตรฐาน 18 หลุม ที่ตำบลวังดาล อำเภอกบินทร์บุรี จังหวัด

ปราจีนบุรี โดยได้ค่าตอบแทนในรูปค่าธรรมเนียมการใช้สนามกอล์ฟ ค่าอาหาร และเครื่องดื่ม ฯลฯ

นอกจากนี้ ยังเป็นการบริหารจัดการน้ำใช้ที่ผ่านการบำบัดจากสวนอุตสาหกรรมเครือสหพัฒน์
กบินทร์บุรี

ให้เกิดประสิทธิภาพและยั่งยืน

2.  การตลาดและภาวะการแข่งขัน

  การตลาด บริษัทฯ ได้ตั้งหน่วยส่งเสริมการตลาดต่างประเทศเพิ่มจากหน่วยการตลาดใน

ประเทศ ทั้งนี้ โดยเน้นกลุ่มนักลงทุนจากประเทศญี่ปุ่นให้เข้ามาลงทุนในสวนอุตสาหกรรมเครือสหพัฒน์

ของบริษัทฯ นอกจากนี้ บริษัทฯ
ยังได้ให้ข้อมูลไว้กับสำนักงานส่งเสริมการลงทุนและเผยแพร่ในเว็บไซต์

ของบริษัทฯ (www.spi.co.th) โดยบริษัทฯ ได้จัดหาผู้มีประสบการณ์ ผู้ชำนาญการ และที่ปรึกษา
ที่มี

ความรู้ ความสามารถในด้านต่าง ๆ ไว้เพื่อคอยให้คำปรึกษา แนะนำ แก่ลูกค้าตลอดเวลา

บริษัทฯ ได้จัดเตรียมที่ดิน และอาคารสำเร็จรูป ไว้รองรับผู้ประกอบการวิสาหกิจขนาดกลาง

และขนาดย่อม (SMEs) ในสวนอุตสาหกรรมเครือสหพัฒน์ ศรีราชา กบินทร์บุรี และลำพูน โดยผู้เช่า

สามารถประกอบกิจการได้ทันที สำหรับการให้บริการด้านสาธารณูปโภคพื้นฐาน บริษัทฯ จะเน้นใน

ด้านความพร้อมและความเพียงพอในการให้บริการ เช่น มีระบบบำบัดน้ำเสียที่มีคุณภาพ บริการห้อง

พยาบาล บริการจัดเก็บและกำจัดขยะมูลฝอย และได้นำระบบ ISO 9001:2008
ซึ่งเป็นระบบบริหารงาน

คุณภาพด้านการพัฒนาที่ดินและบริการสาธารณูปโภคพื้นฐานมาใช้ และปรับปรุงระบบการบริหารงาน

คุณภาพมาอย่างต่อเนื่อง ปัจจุบันการที่จะเพิ่มการให้เช่าและบริการได้
แนวโน้มตลาดมุ่งเน้นการสร้าง

ภาพลักษณ์ที่ดี การดำเนินธุรกิจอย่างมีความรับผิดชอบต่อสังคมและสิ่งแวดล้อม ซึ่งกำลังกลายเป็น

กลยุทธ์ทางการตลาดที่สำคัญ ทั้งนี้ เพื่อเป็นการเพิ่มศักยภาพทางด้านการตลาด
สร้างความเชื่อมั่นให้กับ

ลูกค้าต่อบริการของบริษัทฯ ตลอดจนสร้างแรงจูงใจให้กับนักลงทุนรายใหม่ในการตัดสินใจลงทุนภาย

ในสวนอุตสาหกรรมเครือสหพัฒน์ บริษัทฯ จึงได้มีการพัฒนาและปรับปรุงด้านสิ่งแวดล้อมอย่างต่อเนื่อง

ในปี 2551 และ ปี 2552 สวนอุตสาหกรรมเครือสหพัฒน์ ศรีราชา
และสวนอุตสาหกรรมเครือสหพัฒน์

ลำพูน ได้รับการรับรองระบบการจัดการสิ่งแวดล้อม ISO 14001 : 2004 ของระบบ Central
WasteWater

Treatment จาก TUV NORD (Thailand) Ltd. และสถาบันรับรองมาตรฐานไอเอสโอ
ตามลำดับ

ภาวะการแข่งขัน ในด้านธุรกิจการให้เช่าและบริการ ส่วนใหญ่เป็นการใช้เช่าและบริการแก่

บริษัทในกลุ่ม จึงไม่ประสบปัญหาด้านการแข่งขันมากนัก และหากเป็นบุคคลภายนอกบริษัทฯ จะคัด

เลือกบริษัทที่ประกอบธุรกิจที่ไม่ส่งผลกระทบต่อสิ่งแวดล้อม ดังนั้น ด้านการให้เช่าบริษัทฯ คำนึงถึง

ความเหมาะสมในการจัดพื้นที่อาคารและที่ดิน สำหรับนักลงทุนที่จะมาลงทุนในสวนอุตสาหกรรมเครือ

สหพัฒน์ ซึ่งเป็นทางเลือกสำหรับผู้ลงทุนทั้งรายใหญ่และรายย่อย ส่วนด้านการให้บริการบริษัทฯ มี

การพัฒนา และปรับปรุงด้านบริการและสิ่งแวดล้อมอย่างต่อเนื่อง
เพื่อให้ลูกค้าเกิดความเชื่อมั่นในการอยู่

ในสวนอุตสาหกรรมเครือสหพัฒน์ของบริษัทฯ นอกจากนี้ สำหรับการให้บริการด้านกระแสไฟฟ้าของ

บริษัทฯ คู่แข่งจะมีแต่เฉพาะการไฟฟ้าส่วนภูมิภาคเท่านั้น และบริษัทฯ เป็นผู้ได้รับใบอนุญาตจำหน่าย

ไฟฟ้าด้วยย่อมมีความมั่นคงของระบบการจ่ายกระแสไฟฟ้า ความสะดวกและความรวดเร็วในการให้

บริการ ส่วนการให้บริการไอน้ำนั้น เนื่องจากที่ผ่านมาต้นทุนไอน้ำของลูกค้าที่ซื้อจากบริษัทฯ
ยังต่ำกว่า

ต้นทุนการผลิตไอน้ำที่ลูกค้าผลิตใช้เองบริษัทฯ จึงไม่ประสบปัญหาด้านการแข่งขัน

สำหรับธุรกิจสนามกอล์ฟ จากการที่สวนอุตสาหกรรมเครือสหพัฒน์ กบินทร์บุรี มีปริมาณ

น้ำเสียจากโรงงานที่ผ่านการบำบัดแล้วเป็นจำนวนมาก
ควรนำน้ำดังกล่าวมาใช้อย่างไรให้เกิดประโยชน์

และไม่กระทบกับชุมชนโดยรอบ ซึ่งบริษัทฯ ได้เล็งเห็นว่าธุรกิจสนามกอล์ฟในตลาดปัจจุบันเป็นธุรกิจ

ที่มีการขยายตัวอย่างต่อเนื่อง ดังนั้น เพื่อเป็นการบริหารน้ำใช้อย่างยั่งยืนในปี 2550 บริษัทฯ
จึงได้จัด

สร้างสนามกอล์ฟกบินทร์บุรีสปอร์ตคลับเป็นสนามกอล์ฟมาตรฐาน 18 หลุม เพียงแห่งเดียว
ในเขตรัศมี

100 กิโลเมตรของพื้นที่ ที่มีนิคมอุตสาหกรรมหลายแห่งโดยรอบจึงไม่มีคู่แข่งทางการค้า และบริษัทฯ

ยังได้สร้างสนามฝึกซ้อมกอล์ฟและส่งเสริมให้มีนักกอล์ฟใหม่ ๆ ในท้องถิ่นเพิ่มมากขึ้น ตลอดจนให้สิทธิ

ประชาชนในท้องถิ่นสามารถสมัครเป็นสมาชิกประเภทท้องถิ่น โดยไม่เสียค่าใช้จ่ายใด ๆ
เป็นการสร้าง

ความสัมพันธ์ต่อชุมชน นอกจากนี้ การออกแบบสนามกอล์ฟที่มีเอกลักษณ์พิเศษของสนามกอล์ฟแห่งนี้

คือ มีความยาวของสนามมากที่สุดในประเทศไทย จึงสามารถดึงดูดและสร้างความท้าทายให้นักกอล์ฟ

โดยทั่วไปมาใช้บริการ ทั้งยังเป็นการเพิ่มมูลค่าที่ดิน และเป็นสิ่งจูงใจให้นักลงทุนตัดสินใจมาลงทุนใน

สวนอุตสาหกรรมเครือสหพัฒน์ กบินทร์บุรี ได้ง่ายขึ้น

4.2.3 การจัดหาผลิตภัณฑ์และบริการ

บริษัทฯ ได้จัดที่ดินและอาคารสำเร็จรูปในสวนอุตสาหกรรมเครือสหพัฒน์ไว้รองรับนักลงทุน

ที่ต้องการประกอบกิจการภายในสวนอุตสาหกรรมเครือสหพัฒน์
พร้อมทั้งได้จัดเตรียมบุคลากรทั้งในด้าน

การบัญชี ด้านการต่างประเทศ ด้านกฎหมาย และด้านอื่น ๆ เพื่อให้บริการลูกค้าที่ประสบปัญหาและ

ไม่สามารถที่จะแก้ปัญหาดังกล่าวได้ ส่วนในเรื่องของลิขสิทธิ์ และเครื่องหมายการค้า
ของผลิตภัณฑ์ที่มี

ชื่อเสียงจากต่างประเทศที่ได้รับความนิยมและมีความต้องการทั้งตลาดในประเทศและต่างประเทศ
จะมี

ทั้งที่บริษัทฯ เป็นผู้ติดต่อจัดหาและบริษัทในกลุ่มจัดหามาให้ โดยบริษัทฯ เป็นผู้จดทะเบียนเครื่องหมาย

การค้าหรือจัดหาลิขสิทธิ์ เพื่อให้มีความหลากหลายในประเภทของสินค้า ซึ่งสามารถก่อให้เกิดรายได้

เพิ่มขึ้นตลอดจนการสร้างเครื่องหมายการค้าของตนเองขึ้นมาใหม่ให้เป็นที่ยอมรับของตลาดทั่วไป
เพื่อ

ลดต้นทุนในเรื่อง ลิขสิทธิ์ของการผลิตสินค้า

  นอกจากนี้ บริษัทฯ ได้พัฒนาพื้นที่ว่างเปล่าของบริษัทฯ ให้เกิดประโยชน์สูงสุด โดยจัด

สร้างสนามกอล์ฟซึ่งเป็นการเพิ่มธุรกิจบริการใหม่ให้กับบริษัทฯ

4.2.4 งานที่ยังไม่ได้ส่งมอบ - ไม่มี-

4.3 ธุรกิจสวนอุตสาหกรรม

  4.3.1 ลักษณะผลิตภัณฑ์และบริการ

  บริษัทฯ ได้ดำเนินธุรกิจพัฒนาที่ดินเพื่อการอุตสาหกรรม โดยมีวัตถุประสงค์เริ่มแรก เพื่อ

รองรับการขยายกำลังการผลิตของโรงงานของบริษัทต่าง ๆ ในกลุ่ม
และเป็นการสนองต่อนโยบายของ

รัฐบาลในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค
เพื่อเป็นการ

พัฒนาเศรษฐกิจและอุตสาหกรรมให้เจริญก้าวหน้าควบคู่กับการเสริมสร้างคุณภาพชีวิต สังคม และสิ่ง

แวดล้อม พร้อมทั้งมีการบริหารจัดการตามหลักการกำกับดูแลกิจการที่ดี
ซี่งนำไปสู่การพัฒนาอย่างยั่งยืน

โดยมีรายได้ในรูปของรายรับจากการขายพื้นที่ใน จังหวัดชลบุรี จังหวัดปราจีนบุรี และจังหวัดลำพูน

เหตุที่เป็น “สวนอุตสาหกรรม” เพราะบริษัทฯ มุ่งมั่นที่จะพัฒนาสภาพแวดล้อมให้ร่มรื่น

บรรยากาศอบอุ่น สำหรับทุกชีวิตในชายคาสวนอุตสาหกรรมเครือสหพัฒน์ ภายใต้ปรัชญา“สร้างสิ่งที่

มากกว่าคำว่าเขตอุตสาหกรรม” ปัจจุบันลูกค้าของบริษัทฯ ที่ดำเนินการอยู่นอกจากบริษัทในกลุ่มแล้ว

บริษัทฯ ยังเปิดกว้างสำหรับอุตสาหกรรมที่ให้ความสนใจ
ดังนั้นเพื่อให้ลูกค้าเกิดความเชื่อมั่นในบริการ

สวนอุตสาหกรรมเครือสหพัฒน์ จึงได้นำระบบ ISO 9001:2008 ซึ่งเป็นระบบบริหารงานคุณภาพด้าน

การพัฒนาที่ดินและบริการสาธารณูปโภคพื้นฐานมาใช้ในสวนอุตสาหกรรมเครือสหพัฒน์ ทั้ง 3 แห่ง

และปรับปรุงระบบการบริหารงานคุณภาพมาอย่างต่อเนื่อง

  วัตถุประสงค์ในการนำระบบบริหารคุณภาพมาใช้เพื่อ

  1. เป็นแนวทางในการบริหารระบบคุณภาพของบริษัทฯ

  2. ควบคุมและปรับปรุงประสิทธิภาพและประสิทธิผลของการดำเนินการของบริษัทฯ

  3. เพิ่มพูนความพึงพอใจของลูกค้าในงานบริการของบริษัทฯ

บริษัทฯได้กำหนดนโยบายคุณภาพเพื่อให้สามารถบรรลุวัตถุประสงค์ของบริษัทฯ และความ

พึงพอใจของลูกค้า ดังนี้ “ บริการด้วยใจ มุ่งมั่นพัฒนา สร้างคุณค่าให้สังคม”
โดยดูแลเอาใจใส่ลูกค้า

ด้วยความเต็มใจและให้ความเสมอภาคแก่ลูกค้า
พัฒนาคุณภาพของบริการภายในสวนอุตสาหกรรมเครือ

สหพัฒน์อย่างต่อเนื่อง พนักงานทุกระดับในบริษัทฯ ต้องนำนโยบายดังกล่าวข้างต้นเป็นแนวทางในการ

ปฏิบัติโดยเคร่งครัดให้ได้ประสิทธิภาพและประสิทธิผล

  ในปี 2551 และปี 2552 สวนอุตสาหกรรมเครือสหพัฒน์ ศรีราชา และสวนอุตสาหกรรม

เครือสหพัฒน์ ลำพูน ได้รับการรับรองระบบการจัดการสิ่งแวดล้อม ISO 14001:2004 ของระบบ
Central

WasteWater Treatment จาก TUV NORD (Thailand) Ltd.
และสถาบันรับรองมาตรฐานไอเอสโอ ตาม

ลำดับ โดยกำหนดนโยบายสิ่งแวดล้อมไว้ดังนี้

  นโยบายสิ่งแวดล้อม

  บริษัท สหพัฒนาอินเตอร์โฮลดิ้ง จำกัด (มหาชน)

  บริษัท สหพัฒนาอินเตอร์โฮลดิ้ง จำกัด (มหาชน) ซึ่งเป็นบริษัทที่บริหาร ควบคุม ระบบ

บำบัดน้ำเสียส่วนกลาง ตระหนักถึงความสำคัญของสิ่งแวดล้อม
จึงได้จัดตั้งระบบการจัดการสิ่งแวดล้อม

และกำหนดนโยบายสิ่งแวดล้อมขึ้นเพื่อที่จะปฏิบัติตาม รักษาและปรับปรุงสภาพสิ่งแวดล้อมให้ดีขึ้นอย่าง

ต่อเนื่อง โดยที่ผู้บริหารและพนักงานทุกคนมีความมุ่งมั่นที่จะปฏิบัติ ดังต่อไปนี้

1.  ปฏิบัติตามกฎหมายและข้อกำหนดต่าง ๆ ทางด้านสิ่งแวดล้อมที่เกี่ยวข้อง โดยนำเกณฑ์

  ต่าง ๆ มาจัดทำเป็นมาตรฐานขั้นต่ำในการดำเนินงานของบริษัทฯ

2.  ติดตามและตรวจสอบการอนุรักษ์และใช้ทรัพยากรธรรมชาติ รวมถึงพลังงานต่าง ๆ อย่าง

  มีประสิทธิภาพ โดยจะมีการนำมาใช้ประโยชน์ให้คุ้มค่า ซึ่งก่อให้เกิดผลกระทบต่อ

  สิ่งแวดล้อมน้อยที่สุด

3.  สื่อสาร สร้างจิตสำนึกกับพนักงานทุกระดับ รวมถึงผู้รับเหมา และบริษัทในสวน

  อุตสาหกรรมถึงความสำคัญและหน้าที่ความรับผิดชอบในการดำเนินงานตามนโยบาย

สิ่งแวดล้อม และระบบการจัดการสิ่งแวดล้อมของบริษัทฯ ตลอดจนเผยแพร่นโยบาย

สิ่งแวดล้อมของบริษัทฯ ต่อสาธารณชน

4.  มีการป้องกันมลพิษในด้านน้ำเสีย ให้เกิดผลกระทบต่อสิ่งแวดล้อมน้อยที่สุด โดยจะได้

รับการจัดทำเป็นวัตถุประสงค์และเป้าหมาย เพื่อนำไปปฏิบัติและทบทวน

5.  ดำเนินงานตามระบบการจัดการสิ่งแวดล้อมของบริษัทฯ เพื่อให้เป็นไปตามความมุ่งมั่น

  และมีการปรับปรุงระบบการจัดการสิ่งแวดล้อม อย่างต่อเนื่อง

นโยบายสิ่งแวดล้อม จะสื่อสารให้กับพนักงานทุกระดับ โดยผ่านการฝึกอบรม และการติด

ประกาศภายในบริษัทฯ ผู้จัดการฝ่าย/แผนกมีหน้าที่รับผิดชอบเพื่อให้มั่นใจว่าพนักงานใต้บังคับบัญชา

ทุกคน มีความเข้าใจและปฏิบัติตามแนวทางของนโยบายสิ่งแวดล้อมของบริษัทฯ รวมถึงสื่อสารไปยัง

ผู้ขาย/ผู้รับเหมาที่เข้ามาปฏิบัติงานในนามของบริษัทฯ

  (1) สวนอุตสาหกรรมเครือสหพัฒน์ ศรีราชา

บริษัทฯ เริ่มดำเนินการเมื่อปี พ. ศ. 2520 โดยตั้งอยู่ในเขตเทศบาลตำบลแหลมฉบัง

บริเวณ หมู่ที่ 11 ตำบลหนองขาม และหมู่ที่ 1 ตำบลบึง อำเภอศรีราชา จังหวัดชลบุรี
บนเนื้อที่ประมาณ

1,600 ไร่ โดยในสวนอุตสาหกรรมเครือสหพัฒน์มีระบบสาธารณูปโภค
และสิ่งอำนวยความสะดวกต่าง ๆ

ดังนี้

-   โรงงานผลิตไฟฟ้าขนาดกำลังการผลิต 174 เมกะวัตต์ ที่สามารถสำรองไฟฟ้า

  ได้อย่างเพียงพอตลอด 24 ชั่วโมง ดำเนินการโดย บริษัท สหโคเจน (ชลบุรี)

  จำกัด (มหาชน) ซึ่งบริษัทฯ ได้รับใบอนุญาตจำหน่ายไฟฟ้าจากสำนักงานคณะ

  กรรมการกำกับกิจการพลังงาน กระทรวงพลังงาน นอกจากนี้ ไอน้ำที่เหลือจาก

  การผลิตไฟฟ้าจะจำหน่ายให้แก่โรงงานต่าง ๆ ภายในสวนอุตสาหกรรมเครือ

  สหพัฒน์ด้วย

-   ระบบบำบัดน้ำเสียส่วนกลาง ซึ่งได้รับเกียรติบัตรจากชมรมสภาวะแวดล้อมสยามใน

  ปี 2537 รองรับน้ำเสียได้ประมาณวันละ 12,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   อ่างเก็บน้ำที่สามารถสำรองน้ำดิบได้จำนวน 850,000 ลูกบาศก์เมตร

-   ระบบผลิตน้ำประปาที่มีกำลังการผลิต 20,000 ลูกบาศก์เมตรต่อวัน

-   สวนพักผ่อน

-   ส่วนบริการเสริมธุรกิจ ซึ่งเป็นศูนย์จำหน่ายผลิตภัณฑ์เครือสหพัฒน์ ภายใต้

  สัญญลักษณ์ “Thailand Best” ดำเนินการโดยบริษัท กบินทร์พัฒนกิจ จำกัด

(2) สวนอุตสาหกรรมเครือสหพัฒน์ กบินทร์บุรี

  บริษัทฯ เริ่มดำเนินการเมื่อปี 2532 โดยตั้งอยู่ในเขตพื้นที่ตำบลนนทรี และตำบลวังดาล

อำเภอกบินทร์บุรี จังหวัดปราจีนบุรี บนเนื้อที่ประมาณ 3,700
ไร่โดยมีระบบสาธารณูปโภคและสิ่งอำนวย

ความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 1,000,000 ลูกบาศก์เมตร

-   ระบบผลิตน้ำประปาที่มีกำลังการผลิต 6,000 ลูกบาศก์เมตร ต่อวัน

-   สถานีไฟฟ้าย่อยของการไฟฟ้าส่วนภูมิภาค ขนาด 50 X 2 เมกะวัตต์

-   ระบบบำบัดน้ำเสียส่วนกลาง สามารถบำบัดน้ำเสียได้วันละ 16,000 ลูกบาศก์เมตร

-   สนามบินที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 100 กิโลกรัมต่อชั่วโมง ได้รับอนุญาตจากกระทรวง

  อุตสาหกรรม

(3) สวนอุตสาหกรรมเครือสหพัฒน์ ลำพูน

  บริษัทฯ เริ่มดำเนินการเมื่อปี 2532 โดยตั้งอยู่ในเขตพื้นที่ตำบลป่าสัก และตำบลเวียงยอง

อำเภอเมืองลำพูน จังหวัดลำพูน บนเนื้อที่ประมาณ 1,600 ไร่ โดยมีระบบสาธารณูปโภค
และสิ่งอำนวย

ความสะดวกต่าง ๆ ดังนี้

-   อ่างเก็บน้ำที่สามารถสำรองน้ำดิบได้จำนวน 500,000 ลูกบาศก์เมตร

-   ระบบบำบัดน้ำเสีย ซึ่งสามารถบำบัดน้ำเสียได้วันละ 6,500 ลูกบาศก์เมตร

-   สถานีไฟฟ้าย่อยของการไฟฟ้าส่วนภูมิภาค ขนาด 50X2 เมกะวัตต์

-   สนามบิน ที่ได้รับอนุญาตจากกรมการขนส่งทางอากาศ

-   เตาเผามูลฝอยขนาด 50 กิโลกรัมต่อชั่วโมงได้รับอนุญาตจากกระทรวงอุตสาหกรรม

-   ระบบน้ำอุปโภคและบริโภคจากบ่อบาดาลโดยมีอัตราการสูบขึ้นมาใช้ประโยชน์

  ได้ประมาณวันละ 3,120 ลูกบาศก์เมตร

-   ระบบน้ำอุปโภคและบริโภคจากระบบผลิตน้ำประปาวันละ 1,200 ลูกบาศก์เมตร

  นอกจากนี้บริษัทฯ ได้รับการส่งเสริมการลงทุนจากคณะกรรมการส่งเสริมการลงทุนประเภท

กิจการเขตอุตสาหกรรม โดยอยู่ในเขตส่งเสริมการลงทุนที่ 3
ซึ่งสาระสำคัญของบัตรส่งเสริมการลงทุนสรุป

ได้ดังนี้

+--------------------------+-------------------------------------------+
|                          | สวนอุตสาหกรรมเครือสหพัฒน์ ลำพูน                |
+--------------------------+-------------------------------------------+
| วันที่ได้รับการอนุมัติการส่งเสริม  | วันที่ 13 พฤษภาคม 2537                       |
+--------------------------+-------------------------------------------+
| เลขที่บัตรส่งเสริมการลงทุน     | เลขที่ 8007/2537                            |
+--------------------------+-------------------------------------------+
| ประเภทกิจการที่ได้รับการ      | เขตอุตสาหกรรมประเภท 7.18                   |
|                          |                                           |
| ส่งเสริมการลงทุน            | 1.  ได้รับการยกเว้นภาษีเงินได้นิติบุคคล            |
|                          |     สำหรับกำไรสุทธิ                          |
| สิทธิประโยชน์ที่สำคัญ          |                                           |
|                          | เป็นเวลา 8 ปี นับแต่วันที่เริ่มมีรายได้ (วันที่ 1       |
|                          | มกราคม                                    |
|                          |                                           |
|                          | 2540) และได้รับลดหย่อนภาษีเงินได้นิติบุคคลในอัตรา   |
|                          |                                           |
|                          | ร้อยละ 50 สำหรับ 5 ปี ถัดมา                   |
|                          |                                           |
|                          | 2. ไม่ต้องนำเงินปันผลไปคำนวณเพื่อเสียภาษีเงินได้    |
|                          | ตลอด                                      |
|                          |                                           |
|                          | ระยะเวลาที่ได้รับการยกเว้นภาษีเงินได้นิติบุคคล       |
+--------------------------+-------------------------------------------+
|                          | 3. ได้รับอนุญาตให้หักค่าขนส่ง ค่าไฟฟ้า และค่าประปา  |
|                          | 2                                         |
|                          |                                           |
|                          | เท่า ของค่าใช้จ่ายดังกล่าว เป็นระยะเวลา 10 ปี     |
|                          | นับแต่                                      |
|                          |                                           |
|                          | วันที่เริ่มมีรายได้                              |
|                          |                                           |
|                          | 4. ได้รับอนุญาตให้หักเงินลงทุนในการติดตั้งหรือก่อสร้าง |
|                          |                                           |
|                          | สิ่งอำนวยความสะดวกในอัตราร้อยละ 25 ของเงิน     |
|                          |                                           |
|                          | ลงทุน นอกเหนือจากการหักค่าเสื่อมราคาปกติ         |
+--------------------------+-------------------------------------------+

4.3.2 การตลาดและภาวะการแข่งขัน

การตลาด บริษัทฯ ดำเนินการพัฒนาสวนอุตสาหกรรมเครือสหพัฒน์ โดยเริ่มตั้งแต่การ

คัดเลือกทำเลที่ตั้งที่เหมาะสม การออกแบบและวางผังโครงการ การพัฒนาระบบสาธารณูปโภคให้

เพียงพอ การจัดให้มีสิ่งอำนวยความสะดวกและบริการที่ดี การควบคุมรักษาสิ่งแวดล้อมให้อยู่ในสภาพ

ที่ดี การคัดเลือกบริษัทที่จะเข้ามาประกอบกิจการในสวนอุตสาหกรรมเครือสหพัฒน์จะพิจารณาโรงงาน

ที่ไม่ส่งผลกระทบต่อสิ่งแวดล้อม หรือโรงงานที่จัดให้มีการป้องกันผลกระทบต่อสิ่งแวดล้อมอย่าง

เข้มงวด และจะติดตามผลกระทบต่อสิ่งแวดล้อมของโรงงานต่าง ๆ อย่างสม่ำเสมอ
มีการกำหนดพื้นที่

สำหรับโรงงานประเภทต่าง ๆ เพื่อง่ายต่อการควบคุม
โดยบริษัทฯได้เน้นถึงการรักษาสิ่งแวดล้อมที่จะไม่

ก่อให้เกิดผลกระทบ หรือความเสียหายแก่ชุมชน ซึ่งลูกค้าส่วนใหญ่จะได้รับข้อมูลของสวนอุตสาหกรรม

เครือสหพัฒน์ จากธนาคาร สถาบันการเงินที่ลูกค้าติดต่อเป็นประจำ บริษัทคู่ค้าของบริษัทฯ หรือผู้ร่วม

ทุนกับบริษัทฯ ทั้งในและต่างประเทศ และบริษัทฯ ยังได้ให้ข้อมูลของสวนอุตสาหกรรมเครือสหพัฒน์

ไว้กับสำนักงานคณะกรรมการส่งเสริมการลงทุน เพื่อให้ผู้ประกอบการต่างชาติที่สนใจเข้ามาลงทุนใน

ประเทศไทยได้รับข้อมูลสะดวกขึ้น

ปัจจุบันการที่จะมีลูกค้าสนใจที่จะมาอยู่ในสวนอุตสาหกรรมเครือสหพัฒน์เพิ่มขึ้น นอกจาก

คุณภาพในด้านการพัฒนาที่ดินหรือบริการแล้ว แนวโน้มตลาดมุ่งเน้นการสร้างภาพลักษณ์ที่ดี การดำเนิน

ธุรกิจอย่างมีความรับผิดชอบต่อสังคมและสิ่งแวดล้อม ซึ่งกำลังกลายเป็นกลยุทธ์ทางการตลาดที่สำคัญ

เพื่อเป็นการเพิ่มศักยภาพทางด้านการตลาด สร้างความเชื่อมั่นให้กับลูกค้า
ตลอดจนสร้างแรงจูงใจให้กับ

นักลงทุนรายใหม่ ในการตัดสินใจลงทุนภายในสวนอุตสาหกรรมเครือสหพัฒน์ บริษัทฯ จึงได้มีการ

พัฒนาและปรับปรุงด้านสิ่งแวดล้อมอย่างต่อเนื่อง ในปี 2551 และปี 2552 สวนอุตสาหกรรมเครือ

สหพัฒน์ ศรีราชา และสวนอุตสาหกรรมเครือสหพัฒน์ ลำพูน ได้รับการรับรองระบบการจัดการ

สิ่งแวดล้อม ISO 14001 : 2004 ของระบบ Central WasteWater Treatment ซึ่งบริษัทฯ
ยังไม่หยุดนิ่ง

เมื่อภาครัฐได้เล็งเห็นถึงความสำคัญในเรื่องดังกล่าวเช่นกันและให้การสนับสนุน ดังนั้น ในปี 2552

บริษัทฯ จึงได้รับการรับรองและเกียรติบัตรต่าง ๆ ดังนี้

- สวนอุตสาหกรรมเครือสหพัฒน์ ศรีราชา ได้รับเกียรติบัตรจากกระทรวงอุตสาหกรรม

ให้เป็นสถานประกอบการอุตสาหกรรม ที่ปฏิบัติตามมาตรฐานความรับผิดชอบของผู้ประกอบการ

อุตสาหกรรมต่อสังคม พ. ศ. 2552 (Standard for Social Responsibility (CSR-DIW)
B.E. 2552)

เมื่อวันที่ 22 กันยายน 2552

- สวนอุตสาหกรรมเครือสหพัฒน์ ศรีราชา ได้รับการรับรองระบบการจัดการมาตรฐาน

แรงงานไทย (มรท.8001-2546) ระดับสมบูรณ์ขั้นริเริ่ม
จากกรมสวัสดิการและคุ้มครองแรงงานกระทรวง

แรงงาน วันที่ 23 กันยายน 2552

- ระบบบำบัดน้ำเสียส่วนกลาง ที่สวนอุตสาหกรรมเครือสหพัฒน์ ศรีราชา และสวน

อุตสาหกรรมเครือสหพัฒน์ กบินทร์บุรี
ได้รับเกียรติบัตรจากกระทรวงอุตสาหกรรมให้เป็นสถานประกอบ

การอุตสาหกรรม ที่ดำเนินงานตามหลักเกณฑ์ธรรมาภิบาลสิ่งแวดล้อม

ภาวะการแข่งขัน ปัจจุบันการนิคมอุตสาหกรรมแห่งประเทศไทย มีนิคมอุตสาหกรรมที่

เปิดดำเนินการแล้วจำนวน 42 แห่ง กระจายอยู่ใน 15 จังหวัด
ประกอบด้วยนิคมอุตสาหกรรมที่การนิคมฯ

ดำเนินการเอง จำนวน 12 แห่ง และนิคมอุตสาหกรรมที่ร่วมดำเนินงานกับผู้พัฒนา จำนวน 30 แห่ง
ถึงแม้

สวนอุตสาหกรรมเครือสหพัฒน์ของบริษัทฯ ไม่ได้เข้าร่วมกับการนิคมอุตสาหกรรมแห่งประเทศไทย

วัตถุประสงค์หลักของบริษัทฯ ในการดำเนินธุรกิจสวนอุตสาหกรรม
เริ่มต้นจากการจัดให้มีศูนย์การผลิต

ของบริษัทในกลุ่ม ด้วยการตั้งสวนอุตสาหกรรมเครือสหพัฒน์ เพื่อรองรับการขยายตัวของบริษัทในกลุ่ม

และบริษัทร่วมทุน แต่ต่อมาเมื่อบริษัทฯ ได้เปิดกว้างสำหรับอุตสาหกรรมที่ให้ความสนใจ ทำให้บริษัทฯ

ต้องแข่งขันกับนิคมอุตสาหกรรมอื่น ๆ ที่อยู่ในพื้นที่ใกล้เคียงทั้งที่เป็นของภาครัฐบาลและเอกชน ดังนั้น

เพื่อให้แข่งขันได้ บริษัทฯ ได้จัดพื้นที่ดินไว้สำหรับโรงงานอุตสาหกรรมเข้าไปอยู่รวมกันอย่างเป็น

สัดส่วนประกอบด้วยพื้นที่อุตสาหกรรม สิ่งอำนวยความสะดวก สาธารณูปโภค และสาธารณูปการ

ครบครัน เช่น ถนน บ่อบำบัดน้ำเสียส่วนกลาง ไฟฟ้า น้ำประปา โทรศัพท์ และอื่น ๆ ที่จำเป็น อาทิ

การขออนุญาตอนุมัติการประกอบกิจการในสวนอุตสาหกรรม การจัดหาแรงงาน ที่ทำการไปรษณีย์

ธนาคาร ร้านสะดวกซื้อ สถานีบริการน้ำมัน และแก๊ส เป็นต้น พร้อมทั้งปรับปรุงการบริหารจัดการ

ให้เป็นไปตามหลักการกำกับดูแลกิจการที่ดี เพื่อสร้างความสมดุลของธรรมชาติ สิ่งแวดล้อม
เศรษฐกิจ

ชุมชน และสังคมโดยรวม เพื่อก้าวสู่การพัฒนาที่ยั่งยืน

นอกจากนี้ บริษัทฯ ได้นำระบบบริหารงานคุณภาพ ISO 9001 : 2008 ด้านการพัฒนา

ที่ดิน และบริการสาธารณูปโภคพื้นฐานมาใช้ในสวนอุตสาหกรรมเครือสหพัฒน์ ทั้ง 3 แห่ง และระบบ

การจัดการสิ่งแวดล้อม ISO 14001 : 2004 ด้านระบบบำบัดน้ำเสียรวม (Central
WasteWater

Treatment) มาใช้ในสวนอุตสาหกรรมเครือสหพัฒน์ ศรีราชา และสวนอุตสาหกรรมเครือสหพัฒน์
ลำพูน

ตลอดจนสวนอุตสาหกรรมเครือสหพัฒน์ ศรีราชา ได้รับการรับรองเป็นสถานประกอบการที่ปฏิบัติตาม

มาตรฐานความรับผิดชอบทางสังคมของธุรกิจไทย ตามระบบการจัดการมาตรฐานแรงงานไทย
(มรท.

8001-2546) ซึ่งจะเป็นส่วนช่วยในการตัดสินใจของผู้ลงทุนที่ประสงค์จะเข้ามาประกอบกิจการ
ภายใน

สวนอุตสาหกรรมเครือสหพัฒน์ได้ง่ายขึ้น

4.3.3 การจัดหาผลิตภัณฑ์และบริการ และผลกระทบต่อสิ่งแวดล้อม

(1) การจัดหาผลิตภัณฑ์และบริการ

บริษัทฯจะจัดเตรียมที่ดินในแต่ละสวนอุตสาหกรรมเครือสหพัฒน์ไม่ต่ำกว่า 1,000 ไร่ โดย

มีหลักเกณฑ์ในการพิจารณา ได้แก่ ทำเลที่ตั้ง แหล่งน้ำ สาธารณูปโภคต่าง ๆ นโยบาย
และข้อกำหนด

ต่าง ๆ ของทางราชการ เป็นต้น ดำเนินการออกแบบและวางผังโครงการ
ศึกษาผลกระทบสิ่งแวดล้อม

และกำหนดความต้องการในการขยายตัวของบริษัทในกลุ่ม
โดยจัดให้มีระบบสาธารณูปโภคอย่างครบถ้วน

เพียงพอ ต่อความต้องการของบริษัทที่ประสงค์จะเข้ามาประกอบกิจการ ซึ่งในการพัฒนาที่ดินดังกล่าว

ดำเนินการในลักษณะที่จะเป็นการพัฒนาเป็นขั้น ๆ ตามความต้องการในการใช้ประโยชน์ให้คุ้มค่า
โดยไม่

ให้เกิดการสูญเปล่าในการลงทุน

(2) ผลกระทบต่อสิ่งแวดล้อม

  เนื่องจากภายในสวนอุตสาหกรรมเครือสหพัฒน์ประกอบด้วยโรงงานจำนวนมาก ซึ่งอาจ

นำไปสู่ปัญหาสิ่งแวดล้อม บริษัทฯ ได้ตระหนักถึงความสำคัญของการควบคุมผลกระทบต่อสิ่งแวดล้อม

จึงดำเนินการพัฒนา กำหนดมาตรการ แนวทาง และวิธีการในการดำเนินงานต่าง ๆ
ที่เกี่ยวกับสิ่งแวดล้อม

โดยในระยะเริ่มแรกได้มีการจัดตั้งหน่วยงานขึ้นมา เพื่อรับผิดชอบรวบรวมข้อมูล ทดลองและวิจัยเพื่อ

ควบคุมและป้องกันไม่ให้การดำเนินงานของสวนอุตสาหกรรมเครือสหพัฒน์ ก่อให้เกิดผลกระทบต่อสิ่ง

แวดล้อม ตามมาตรฐานที่กรมโรงงานอุตสาหกรรมกำหนด ต่อมาเมื่อมีโรงงานมากขึ้น งานมากขึ้น
จาก

หน่วยงานของบริษัทฯ จึงได้แยกตัวออกมาจัดตั้งเป็น บริษัท อีสเทิร์นไทยคอนซัลติ้ง 1992 จำกัด
เพื่อ

ทำหน้าที่ในการวิจัยพัฒนาและดูแลด้านสิ่งแวดล้อมทั้งหมดของสวนอุตสาหกรรมเครือสหพัฒน์ทั้ง 3 แห่ง

ทั้งเรื่องการบำบัดน้ำเสีย การกำจัดขยะมูลฝอย ตรวจวัดคุณภาพอากาศ และเสียง
ซึ่งที่ผ่านมาผลการ

ตรวจวัดของสวนอุตสาหกรรมเครือสหพัฒน์ทั้ง 3 แห่ง เป็นไปตามเกณฑ์มาตรฐาน ทั้งนี้ ในแต่ละ

สวนอุตสาหกรรมเครือสหพัฒน์ บริษัทฯ ได้จัดให้มีระบบบำบัดน้ำเสียส่วนกลาง กำหนดให้โรงงาน

ต่าง ๆ ต้องมีระบบบำบัดน้ำเสียในเบื้องต้นก่อนปล่อยลงสู่ส่วนกลาง โดยในปี 2551
สวนอุตสาหกรรม

เครือสหพัฒน์ ศรีราชา ได้รับการรับรองระบบการจัดการสิ่งแวดล้อม ISO 14001 : 2004
ของระบบ

Central WasteWater Treatment จาก TUV NORD (Thailand) Ltd. และในปี 2552
สวนอุตสาหกรรม

เครือสหพัฒน์ ลำพูน ได้รับการรับรองระบบการจัดการสิ่งแวดล้อม ISO 14001 : 2004 ของระบบ

Central WasteWater Treatment จากสถาบันรับรองมาตรฐานไอเอสโอ

  4.3.4 งานที่ยังไม่ได้ส่งมอบ -ไม่มี-